Szám: 1-1/2025.

6. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. január 30-i rendes, nyilvános ülésére**

**Tárgy:** Döntés szennyvíz víziközmű vagyonértékelés elfogadásáról és szennyvíz víziközmű vagyon üzemeltetésére vonatkozó szerződés módosításáról

**Tisztelt Képviselő-testület!**

Mint közismert, a zalaszentgróti szennyvízközmű rendszeren 2023. október 25-én lezárult a zalaszentgróti szennyvíztisztító telep fejlesztése, Tekenye település szennyvízhálózatának kiépítése és a türjei szennyvízrendszer átkötése. A beruházást a beruházásban részt vevő önkormányzatok átvették, ezen vagyonelemeknek az üzemeltetésre való átadásáról a szükséges intézkedések megtörténtek. Az önkormányzatok a beruházásban elkészült vagyonelemeket 2023. október 25. napjával bérleti üzemetetésre átadták a Zalavíz Zrt-nek, amelyről a képviselő-testület a 13/2024. (II.14.) valamint 14/2024. (II.14.) számú határozataiban rendelkezett.

A Zalaszentgrót szennyvíz VKR üzemeltetési szerződés módosítását az elkészült KEHOP beruházás üzembe helyezése, illetve Tekenye és Türje települések csatlakozása miatt a települések 2024. április 15-én aláírták. Az üzemeltető Zalavíz Zrt a VKR módosulása (bővülés) miatt beadta a működési engedély módosítási kérelmet a Magyar Energetikai és Közműszabályozási Hivatal (MEKH) felé, melyhez az új üzemeltetési szerződést is csatolta.

A MEKH első körben tényállás tisztázásra szólította fel a Zalavíz Zrt-t az üzemeltetési szerződés 9.3 pontjában foglaltakkal kapcsolatban, mely vonatkozásában a képviselő-testület a 63/2024. (V.30.) számú határozatában rendelkezett.

A zalaszentgróti szennyvíz közmű rendszer működési engedélyének módosítására irányuló kérelmet a tényállás tisztázását követően a MEKH jóváhagyta, az erről szóló határozatot jelen előterjesztés 1. sz. melléklete tartalmazza.

A határozat II. Rendelkező részében a Hivatal kötelezte a víziközmű tulajdonosait a közműrendszerre vonatkozó vagyonértékelés elkészítésére és annak elkészültét követő 60 napon belüli megküldésére, továbbá a vagyonértékeléssel kiegészített üzemeltetési szerződés, annak létrejöttét követő 30 napon belüli megküldésére.

Fentiek alapján a Zalavíz Zrt. elkészítette az új közműrendszerre vonatkozó vagyonértékelést, amit az előterjesztés 2. számú melléklete tartalmaz. A vagyonértékelés adatait az analitikus rendszerben a Zalavíz Zrt. 2024.10.01-i dátummal rögzíti.

A vagyonértékelés miatt módosítani szükséges az üzemeltetési szerződés üzemeltett vagyonra

vonatkozó 1.sz. mellékletét. A szerződés módosításának tervezetét az előterjesztés 3. sz. melléklete tartalmazza. A Zalavíz Zrt. 2025. január 16-ai megkeresésében kérte a vagyonértékelés és a szerződés megtárgyalását és elfogadását. Az elfogadásról szóló határozatok szolgáltató felé elküldését követően a Zalavíz Zrt. gondoskodik a szerződés aláírásáról, valamint azt követően a vagyonértékelés és a módosított szerződés MEKH felé történő megküldéséről.

Kérem a T. Képviselő-testületet, hogy az előterjesztést tárgyalja meg és fogadja el az alábbi határozati javaslatokat:

**Határozati javaslat I:**

Zalaszentgrót Város Önkormányzata Képviselő-testülete Zalaszentgrót regionális szennyvíz víziközműrendszer vagyonértékelését az előterjesztés 2. melléklete szerint elfogadja.

Zalaszentgrót Város Önkormányzata Képviselő-testülete felkéri a jegyzőt, hogy a határozati megküldésével a szolgáltatót tájékoztassa.

**Határidő:** 2025. február 15.

**Felelős:** Dr. Simon Beáta jegyző

**Határozati javaslat II:**

Zalaszentgrót Város Önkormányzata Képviselő-testülete a tulajdonában levő szennyvíz víziközműrendszerre vonatkozó, az előterjesztés 3. melléklete szerinti bérleti-üzemeltetési szerződés módosítását elfogadja.

Zalaszentgrót Város Önkormányzata Képviselő-testülete felhatalmazza a polgármestert a bérleti-üzemeltetési szerződés módosítás aláírására.

**Határidő:** 2025. február 15.

**Felelős:** Baracskai József polgármester

**Zalaszentgrót**, 2025. január 27.

|  |  |
| --- | --- |
|  | **Baracskai József**  polgármester |

A határozati javaslat a törvényességi

előírásnak megfelel.

|  |  |
| --- | --- |
|  | **Dr. Simon Beáta**  jegyző |